Κανονισμός (ΕΚ) αριθ. 1893/2002 της Επιτροπής

της 23ης Οκτωβρίου 2002

για την τροποποίηση, για έκτη φορά, του κανονισμού (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε τελευταία από τον κανονισμό (ΕΚ) αριθ. 1823/2002 της Επιτροπής(2), και ιδίως το άρθρο 7 παράγραφος 1 πρώτη περίπτωση,

Εκτιμώντας τα ακόλουθα:

(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

(2) Στις 22 Οκτωβρίου 2002, η επιτροπή κυρώσεων αποφάσισε να τροποποιήσει τον κατάλογο προσώπων, ομάδων και οντοτήτων που αφορά η δέσμευση κεφαλαίων και οικονομικών πόρων και, συνεπώς, το παράρτημα Ι πρέπει να τροποποιηθεί αναλόγως.

(3) Για να είναι τα μέτρα που προβλέπονται στον παρόντα κανονισμό αποτελεσματικά, ο παρών κανονισμός πρέπει να τεθεί σε ισχύ αμέσως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (EΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Οκτωβρίου 2002.

Για την Επιτροπή

Christopher Patten

Μέλος της Επιτροπής

(1) ΕΕ L 139 της 29.5.2002, σ. 9.

(2) ΕΕ L 276 της 12.10.2002, σ. 26.

ΠΑΡΑΡΤΗΜΑ

Το παράρτημα Ι του κανονισμού (EΚ) αριθ. 881/2002 τροποποιείται ως εξής: Τα παρακάτω νομικά πρόσωπα, ομάδες ή οντότητες προστίθενται στον κατάλογο με τίτλο "Νομικά πρόσωπα, ομάδες ή οντότητες":

Global Relief Foundation, Inc., Fondation Secours Mondial, Secours Mondial de France (SEMONDE), Fondation Secours Mondial - Belgique asbl, Fondation Secours Mondial vzw, Stichting Wereldhulp - België vzw, Fondation Secours Mondial - Kosova, Fondation Secours Mondial "World Relief" (γνωστό και ως GRF ή FSM)· αριθμός φορολογικού μητρώου στις ΗΠΑ 36-3804626· αριθμός ΦΠΑ: BE 454 419 759· γνωστές διευθύνσεις και γραφεία μέχρι σήμερα:

- 9935, South 76th Avenue, Unit 1, Bridgeview, Illinois 60455, ΗΠΑ

- PO Box 1406, Bridgeview, Illinois 60455, ΗΠΑ

- 49, rue du Lazaret, F-67100 Strasbourg, Γαλλία

- Vaatjesstraat 29, B-2580 Putte, Βέλγιο

- Rue des Bataves 69, B-1040 Etterbeek, Βρυξέλλες, Βέλγιο

- PO Box 6, B-1040 Etterbeek 2, Βρυξέλλες, Βέλγιο

- Mula Mustafe Besekije Street 72, Σεράγεβο, Βοσνία Ερζεγοβίνη

- Put Mladih Muslimana Street 30/A, Σεράγεβο, Βοσνία Ερζεγοβίνη

- Rr. Skenderbeu 76, Lagjja Sefa, Gjakova, Κοσσυφοπέδιο, Ομοσπονδιακή Δημοκρατία της Γιουγκοσλαβίας

- Ylli Morina Road, Djakovica, Κοσσυφοπέδιο, Ομοσπονδιακή Δημοκρατία της Γιουγκοσλαβίας

- Rruga e Kavajes, Building No. 3, Apartment No. 61, PO Box 2892, Τίρανα, Αλβανία

- House 267, Street No. 54, Sector F - 11/4, Ισλαμαμπάντ, Πακιστάν

- Saray Cad. No. 37 B Blok, Yesilyurt Apt. 2/4, Sirinevler, Τουρκία.